<b>כי אבד תאבדון.</b> כפל לשון זה, וכן כפל השמדה שהזכיר, וכן כפל העשיה שהזכיר כי אמר ועשיתם פסל, ועשיתם הרע וגו' יתכן לפרש על דרך המדרש שאמרו רז"ל <small>(מ"ר איכה א נז)</small> חטאו בכפלים שנאמר <small>(איכה א ח)</small> חטא חטאה ירושלים. ולקו בכפלים שנאמר <small>(ישעיה מ ב)</small> כי לקחה כפלים בכל חטאתיה. ומתנחמין בכפלים שנאמר <small>(שם מ א)</small> נחמו נחמו עמי. וכי ס"ד שילקו בכפלים יותר ממה שחטאו כי אין זה ממדת בעל הרחמים ית', וכן צריך להבין מהו הכפל של החטא.

